en: Europol's mission shall be to support and strengthen action by the Member States' police authorities and other law enforcement services and their mutual cooperation in preventing and combating serious crime affecting two or more Member States, terrorism and forms of crime which affect a common interest covered by a Union policy.  
ga: Beidh de chúram ag Europol tacú agus treisiú le gníomhaíocht údaráis phóilíneachta na mBallstát agus le seirbhísí eile forfheidhmithe dlí agus lena gcomhar frithpháirteach d'fhonn an choireacht thromchúiseach a dhéanann difear do dhá Bhallstát nó níos mó, an sceimhlitheoireacht agus saghsanna eile coireachta a dhochraíonn leas coiteann atá ina ábhar do bheartas ag an Aontas a chosc agus a chomhrac.

en: 2.  
ga: 2.

en: European laws shall determine Europol's structure, operation, field of action and tasks.  
ga: Leagfear síos le dlíthe Eorpacha struchtúr, oibriú, réimse gníomhaíochta agus cúraimí Europol.

en: These tasks may include:  
ga: Féadfaidh a bheith san áireamh ar na cúraimí sin:

en: (a)  
ga: (a)

en: the collection, storage, processing, analysis and exchange of information forwarded particularly by the authorities of the Member States or third countries or bodies;  
ga: faisnéis, arna cur ar aghaidh ach go háirithe ag údaráis na mBallstát nó ag tríú tíortha nó ag tríú comhlachtaí, a bhailiú, a stóráil, a phróiseáil, a anailísiú agus a mhalartú;

en: (b)  
ga: (b)

en: the coordination, organisation and implementation of investigative and operational action carried out jointly with the Member States' competent authorities or in the context of joint investigative teams, where appropriate in liaison with Eurojust.  
ga: gníomhaíocht imscrúdaitheach agus oibríochtúil, arna cur i gcrích i gcomhpháirt le húdaráis inniúla na mBallstát nó i gcomhthéacs comhfhoirne imscrúdaitheacha, a chomhordú, a eagrú agus a chur chun feidhme, i gcuibhreann le Eurojust nuair is iomchuí.

en: European laws shall also lay down the procedures for scrutiny of Europol's activities by the European Parliament, together with national Parliaments.  
ga: Leagfar síos le dlíthe Eorpacha na nósanna imeachta um ghrinnbhreathnú ar ghníomhaíochtaí Europol ag Parlaimint na hEorpa i dteannta leis na Parlaimintí náisiúnta.

en: 3.  
ga: 3.

en: Any operational action by Europol must be carried out in liaison and in agreement with the authorities of the Member State or States whose territory is concerned.  
ga: Ní mór aon ghníomhaíocht oibríochtúil ag Europol a chur i gcrích i gcuibhreann le húdaráis na mBallstát arb é a gcríoch atá i dtrácht agus le comhaontú na n-údarás sin.

en: The application of coercive measures shall be the exclusive responsibility of the competent national authorities.  
ga: Is ar na húdaráis náisiúnta inniúla a bheidh an fhreagracht eisiach as bearta comhéigneacha a chur i bhfeidhm.

en: Article III-277  
ga: Airteagal III-277

en: A European law or framework law of the Council shall lay down the conditions and limitations under which the competent authorities of the Member States referred to in Articles III-270 and III-275 may operate in the territory of another Member State in liaison and in agreement with the authorities of that State.  
ga: Leagfar síos le dlí Eorpach nó le dlí réime Eorpach ón gComhairle na coinníollacha agus na teorainneacha faoina bhféadfaidh údaráis inniúla na mBallstát dá dtagraítear in Airteagail III-270 agus III-275 oibriú ar chríoch Ballstáit eile i gcuibhreann le húdaráis an Stáit sin agus le comhaontú na n-údarás sin.

en: The Council shall act unanimously after consulting the European Parliament.  
ga: Gníomhóidh an Chomhairle tar éis dul i gcomhairle le Parlaimint na hEorpa.

en: CHAPTER V  
ga: CAIBIDIL V

en: AREAS WHERE THE UNION MAY TAKE COORDINATING, COMPLEMENTARY OR SUPPORTING ACTION  
ga: RÉIMSÍ INA BHFÉADFAIDH AN tAONTAS GNÍOMHAÍOCHT CHOMHORDAITHE, CHOMHLÁNTACH NÓ TACAÍOCHTA A DHÉANAMH

en: SECTION 1  
ga: ROINN 1

en: PUBLIC HEALTH  
ga: SLÁINTE PHOIBLÍ

en: Article III-278  
ga: Airteagal III-278

en: 1.  
ga: 1.

en: A high level of human health protection shall be ensured in the definition and implementation of all the Union's policies and activities.  
ga: Déanfar ardleibhéal cosanta ar shláinte an duine a áirithiú i sainiú agus i gcur chun feidhme bheartais agus ghníomhaíochtaí uile an Aontais.

en: Action by the Union, which shall complement national policies, shall be directed towards improving public health, preventing human illness and diseases, and obviating sources of danger to physical and mental health.  
ga: Díreofar gníomhaíocht an Aontais, a chomhlánóidh beartais náisiúnta, ar shláinte phoiblí a fheabhsú, ar thinnis agus ar ghalair dhaonna a chosc agus ar ábhair chontúirte do shláinte choirp agus do shláinte mheabhrach a sheachaint.

en: Such action shall cover:  
ga: Folóidh ghníomhaíocht den sórt sin:

en: (a)  
ga: (a)

en: the fight against the major health scourges, by promoting research into their causes, their transmission and their prevention, as well as health information and education;  
ga: an comhrac in aghaidh na móraicídí trí thaighde a chur chun cinn ar na cúiseanna atá leo agus ar mhodhanna a seolta agus a gcoiscthe, maille le faisnéis agus oideachas sláinte;

en: (b)  
ga: (b)

en: monitoring, early warning of and combating serious cross-border threats to health.  
ga: faireachán a dhéanamh ar mhórbhagairtí trasteorann ar an tsláinte, rabhadh a thabhairt go luath faoi bhagairtí den sórt sin, agus iad a chomhrac.

en: The Union shall complement the Member States' action in reducing drug-related health damage, including information and prevention.  
ga: Comhlánóidh an tAontas gníomhaíocht na mBallstát chun damáiste don tsláinte a thig ó dhrugaí a laghdú, lena n-áirítear faisnéis agus cosc.

en: 2.  
ga: 2.

en: The Union shall encourage cooperation between the Member States in the areas referred to in this Article and, if necessary, lend support to their action.  
ga: Cothóidh an tAontas comhar idir na Ballstáit sna réimsí dá dtagraítear san Airteagal seo agus, más gá, tacóidh sé lena ngníomhaíocht.

en: It shall in particular encourage cooperation between the Member States to improve the complementarity of their health services in cross-border areas.  
ga: Cothóidh sé go háirithe comhar idir na Ballstáit chun comhlántacht a gcuid seirbhísí sláinte sna réigiúin thrasteorann a fheabhsú.

en: Member States shall, in liaison with the Commission, coordinate among themselves their policies and programmes in the areas referred to in paragraph 1.  
ga: Déanfaidh na Ballstáit comhordú eatarthu féin, i gcuibhreann leis an gCoimisiún, ar a mbeartais agus ar a gcláir sna réimsí dá dtagraítear i mír 1.

en: The Commission may, in close contact with the Member States, take any useful initiative to promote such coordination, in particular initiatives aiming at the establishment of guidelines and indicators, the organisation of exchange of best practice, and the preparation of the necessary elements for periodic monitoring and evaluation.  
ga: Féadfaidh an Coimisiún, i ndlúth-thadhall leis na Ballstáit, aon tionscnamh is fóinteach a ghlacadh chun an comhordú sin a chur chun cinn, go háirithe tionscnaimh arb é is aidhm dóibh treoirlínte agus táscairí a bhunú, malartú dea-chleachtais a eagrú agus na heilimintí is gá a ullmhú d'fhaireachán tréimhsiúil agus do mheastóireacht thréimhsiúil.

en: The European Parliament shall be kept fully informed.  
ga: Coinneofar Parlaimint na hEorpa go hiomlán ar an eolas.

en: 3.  
ga: 3.

en: The Union and the Member States shall foster cooperation with third countries and the competent international organisations in the sphere of public health.  
ga: Taobhóidh an tAontas agus na Ballstáit le comhar le tríú tíortha agus leis na heagraíochtaí idirnáisiúnta inniúla i réimse na sláinte poiblí.

en: 4.  
ga: 4.